钦定古今图书集成/理学汇编/文学典/第251卷 > 张炎乐府指迷 > 《制曲》
## 钦定古今图书集成/理学汇编/文学典/第251卷 > 张炎乐府指迷 > 《制曲》

作慢词，看是甚题目，先择曲名，然后命意。命意既了，
思其头如何起，尾如何结，方后选韵，而后述曲。最是
过变，不要断了曲意，须要承上接下。如姜白石词云“曲曲屏山，夜凉独自甚情绪。”于过变则云：“西窗又吟
暗雨”，此则曲之意不断矣。词既成，恐前后不相应，或
有重叠句意，又恐字面粗疏，即为修改。改毕，净一本，
“展之几案，或贴之于壁。少顷再观，必有未稳处。如此
改之又改，方成无瑕之玉。”急于脱槁，倦事修择，岂能
无病？不惟不能全美，抑且未歇音声。作诗犹且旬锻
日炼，况其词乎。